Kaserosas
Kaserosas (isp. Caseros) – miestas Argentinoje, Buenos Airių provincijoje, Didžiųjų Buenos Airių aglomeracijoje, prie pietvakarinio Buenos Airių pakraščio. Vasario 3-osios partido centras. Geležinkelio stotis, plentų mazgas. Svarbus pramonės centras – vystoma automobilių (SA „Peugeot Citroën“), mašinų ir įrengimų, buitinės chemijos, metalurgijos, maisto pramonė. Veikia 5 katalikų bažnyčios, 1995 m. įsteigtas universitetas. Kaserosas garsėja gatvės menu, kurį kuria vietos menininkas Martinas Ronas (Martín Ron).